***Turistický krúžok a KST Púchov organizujú:***

***ŽILINA – Budatínsky hrad***

Ahojte TOM-áci,

v nedeľu (5.2.2017) sa spolu vyberieme na výlet vlakom do Žiliny, kde navštívime Budatínsky hrad. Prezrieme si jeho interiér a expozície a prejdeme sa aj po zámockom parku. Po prehliadke nás ešte čaká krátka prechádzka uličkami čarovného historického centra Žiliny a nakoniec (za odmenu)........ odpočinok v Mirage Shopping Center ☺. Vítaní sú aj rodičia, priatelia a známi.

**Program:**

* *zraz:* ***5. 2. 2017*** *(nedeľa)* ***o 7:35 hod.*** na železničnej stanici (odchod vlaku je o 7:53)
* *návšteva Badatínskeho hradu (expozícia Drotárstvo + prehliadka hradu a zámockého parku)*
* *prehliadka historického centra* ***Žiliny***
* *hygienická prestávka: niektoré obchodné centrum v Žiline*
* *predpokladaný návrat:* ***5. 2. 2017 v popoludňajších hodinách*** – železničná stanica

*Cena:* ***5€*** *(vstupné do Budatínskeho hradu + MHD)* – ***zobrať so sebou!!!***

**So sebou zobrať:**

* ***preukážku na vlak***, kartičku poistenca, lieky (ak nejaké dieťa užíva),
* stravu a tekutiny na celý deň,
* vhodné oblečenie a obutie + pršiplášť alebo dáždnik,
* peniaze podľa vlastného uváženia,
* hlavne nezabudnúť zobrať **dobrú náladu**!!!!!

***Záväzný záujem*** *je potrebné nahlásiť* ***do štvrtku 2. 2. 2017*** *telefonicky, alebo formou sms (podpísať sa) na tel. č.:* ***0908/718894*** *(JURENKOVÁ Marica).*

***V prípade nepriaznivého počasia je vyhradená zmena programu!!!***

Teším sa na vás...... ☺

***Jurenková Marica***

***0908/718894***

***BUDATÍNSKY HRAD***

(pôvodne **hrad**, neskôr prestavaný na zámok) sa nachádza v [Žilinskej](https://sk.wikipedia.org/wiki/%C5%BDilina) mestskej časti [Budatín](https://sk.wikipedia.org/wiki/Budat%C3%ADn), pri sútoku riek [Váh](https://sk.wikipedia.org/wiki/V%C3%A1h) a [Kysuca](https://sk.wikipedia.org/wiki/Kysuca). Je zachovalý a sprístupnený verejnosti. Sídli v ňom [Považské múzeum](https://sk.wikipedia.org/wiki/Pova%C5%BEsk%C3%A9_m%C3%BAzeum). V minulosti patril medzi vodné hrady, chránené tokom riek a vodnými priekopami. Jeho najstaršou časťou je mohutná ranogotická štvorposchodová veža, ktorá bola postavená v čase opevňovania krajiny po tatárskom vpáde v polovici 13. stor. Vzhľadom na svoju polohu v blízkosti sútoku Váhu a Kysuce plnila i funkciu kráľovskej tridsiatkovej stanice, kde sa vyberalo mýto od kupcov prichádzajúcich zo Sliezska. Začiatkom 14. storočia, počas vlády Matúša Čáka Trenčianskeho, vežu opevnili a vystavali jednotraktový palác. Najväčšie stavebné úpravy zaznamenal v rokoch 1487 - 1798, keď bol majetkom rodu Suoogovcov. Dátum renesančnej prestavby, rok 1551, je zaznamenaný na krbe prvého poschodia veže. V 18. storočí, keď hrad už úplne stratil funkciu pevnosti, postavili na zvyškoch opevnenia barokovo - klasicistický kaštieľ. V roku 1798 prešiel Budatínsky hrad do majetku rodu Čákyovcov, ktorým patril až do roku 1945. Postihli ho aj revolučné udalosti rokov 1848 - 1849, keď 10. januára 1849 takmer úplne vyhorel a odvtedy dlhší čas chátral. Celkovú obnovu zámku začali jeho majitelia až v rokoch 1920 - 1922. Po odstránení rumovísk časti barokového paláca dostavali juhozápadné krídlo v historizujúcom slohu a hrad dostal dnešnú podobu.

***ŽILINA***

je **metropolou** severozápadného Slovenska, mestom na **sútoku troch riek** – Váhu, Kysuce a Rajčianky a **štvrtým** najväčším mestom Slovenskej republiky.  Je sídlom **Žilinského samosprávneho kraja** a bránou do regiónu **Horné Považie**. V súčasnosti mesto prežíva dynamický rozvoj, ktorý podmienila investícia KIA Motors Slovakia. Mesto však nie je len centrom automobilovej výroby, ale spolu s regiónom Horné Považie zaujímavou turistickou destináciou. Sídli tu **Žilinská univerzita** a od roku 2008 **Žilinská diecéza**. Prvá písomná zmienka o území mesta Žiliny je z roku 1208. V listine nitrianskeho župana Tomáša sa spomína pod názvom "**terra de Selinan"** (zem Žiliňany). V miestnej časti Dolné Rudiny sa nachádza **najstaršia architektonická pamiatka** na území Žiliny a **najstaršia stavba** svojho druhu na severozápadnom Slovensku  – **Kostol sv. Štefana kráľa**, ktorého začiatky siahajú do 13. storočia. Neoficiálnym logom mesta je pohľad z Námestia A. Hlinku na Kostol Najsvätejšej Trojice (Katedrálny chrám) s balustrádou. Centrom mesta prechádza jedna z najdlhších a najkrajších peších zón na Slovensku s množstvom reštaurácií a štýlových kaviarničiek. Počas celého roka sa v meste konajú viacerékultúrne, športové a spoločenské podujatia, napr. Carneval Slovakia Žilina, Jarná cena Žiliny, Staromestské slávnosti, Žilinská svätojánska noc, Jašidielňa, Žilinské dni zdravia, Žilinský literárny festival, Stredoveký deň a ďalšie.